open-index/open-wikipedia-markdown huggingface dataset:
Linog sa Britanya (1275)

Kan ika-11 nin Setyenbre 1275, sarong linog an nagtama sa hanagatan kan Great Britain. Dai aram an sentro kan linog, sabali pwedeng nasa Portsmouth/Chichester ini na lugar sa habagatan na baybayon kan Inglatera o sa Glamorgan, Wales. An linog, midbid sa kawsa kan pagkaragba kan Simbahan ni St Michael sa Glastonbury Tor sa Somerset.

## Mga toltolan
Karl Blossfeldt

Si **Karl Blossfeldt** (Hunyo 13, 1865 – Desyembre 9, 1932) iyo an Aleman na potograpo asin iskultor. Midbid siya sa saiyang mga close-up na ladawan kan mga tinanom asin mga buhay na bagay, na pinublikar kaidtong 1929 bilang *Unformen der Kunst*. Nainspirar siya siring man an saiyang ama, kan naturalesa asin kun pàno an mga tinanom nagtatalubo.

Poon kan 1923, nagin saiyang sarong propesor kan *Vereinigte Staatsschulen für und Angewandte Kunst* (United State Schools for Fine Arts and Applied Art) sa Berlin, Germany. Nagadan siya sa edad na 67.

## Toltolan
Felipe II kan Espanya

Si **Felipe II** (Mayo 21, 1527 — Setyembre 13, 1598), iyo an Hade kan Espanya poon kan 1556, Hade kan Portugal poon kan 1580, asin Hade kan Napoles asin Sicily poon kan 1554 sagkod sa saiyang kagadanan kaidtong 1598. Siya man an *jure uxoris* Hade kan Inglaterra asin Irlandya huli sa saiyang pagigin kasal ki Reyna Maria I kaidtong 1554 sagkod sa saiyang kagadanan kaidtong 1558. Siya man an Duke kan Milan poon kan 1540. Poon kan 1555, siya an Kagurangnan kan Kagpitong Probinsya kan Nederlands.

An aking lalaki kan Emperador Carlos V asin Isabela kan Portugal, minana ni Felipe an saiyang Imperyong Espanyol kan saiyang ama kaidtong 1556 asin matrayumpo na nagpadagos sa Portugesang trono kaidtong 1580 suminunod sa krisis dinastiko. An Kastilang pagsakop sa Imperyong Inka asin sa Filipinas, nginaran sa saiyang onra sa paagi ni Ruy López de Villalobos, na nakompleto durante kan saiyang pagreynar. Sa irarom kan pamayo ni Felipe II, an Espanya nakaabot sa langkaw kan saiyang impluwensya asin poder, kun minsan pig-aapod na an Spanish Golden Age, asin pinamayuhan an mga teritoryo sa lambang kontinente na midbid kan mga Europeo. Si Felipe an naggiya sa halangkaw na debt-leveraged rehimen, nahihiling an mga state defaults kaidtong 1557, 1560, 1569, 1575, asin 1596. An polisiyang ini nagin kabtang na kawsa kan deklarasyon nin independensya na luminikha sa Dutch Republic kaidtong 1581. Natapos na togdokon ni Felipe an royal na palasyo na El Escorial kaidtong 1584.

Sa irarom kan pamamahala ni Felipe, an promedyo nin haros 9, 000 na soldados an narekrut gikan sa Espanya kada taon, naglalangkaw na sagkod sa 20, 000 sa krisis na mga taon. Sa pag-ultanan kan 1567 asin 1574, haros 43, 000 na lalaki an naghale sa Espanya tanganing maglaban sa Italya asin sa Low Countries (modernong aldaw na Belgium, Luxembourg, asin an Nederlands).

Ilinadawan si Felipe kan Venetian ambassador na si Pablo Fagolo kaidtong 1563 bilang "bakong masyadong halangkaw asin bilog an lalawgon, na igwa nin malungsi na asul na mga mata, haros prominenteng mga ngabil, asin pink na kublit, alagad an saiyang pangkagabsan na tamanyo masyadong atraktibo. ... Marhay man an saiyang panlasa sa pagbado, asin an gabos na saiyang piggigibo magalang asin gracious. Ikinasal si Felipe nin apat na beses; gabos na saiyang mga agom naenot pa saiyang nagadan.

## Toltolan
Monarkiya kan Espanya

An **Monarkiya kan Espanya** (Espanyol: *Monarquía Española*), pigpapanongdan sa konstitusyon bilang **An Korona** (Espanyol: *La Corona*), iyo an konstitusyonal na institusyon asin an pinakahalangkaw na opisina kan Espanya. Kompwesto an monarkiya kan nagrereynar na monarko, siya asin an saiyang pamilya, asin an royal household organization na nagsusuporta asin nagpapasilitar sa monarko sa paggibo kan saiyang mga trabaho. An monarkiya kan Espanya sa ngunyan pigrerepresentar ni Hadeng Felipe VI, Reyna Letizia, asin an saindang mga aking babayi na sinda Leonor, Prinsesa kan Asturias, asin Infanta Sofía.

An Konstitusyon kan Espanya kan 1978 pig-establisar giraray an konstitusyonal na monarkiya bilang sarong porma nin gobyerno para sa Espanya pagkatapos kan rehimen na Francoisto asin an restorasyon kan demokrasya kaidtong 1977. Pigsuportaran kan 1978 na konstitusyon an papel kan hade kan Espanya bilang sarong buhay na personipikasyon asin embodiment kan Estado kan Espanya asin sarong simbolo kan nagdadanay na pagkasararo asin pagigin permanente asin man iyo an invested bilang iyo an "arbitrator asin an moderator" kan konstitusyon kan estado kan Espanya. Sa konstitusyon, an hade iyo an pamayo kan estado asin iyo an pamayong komandante kan Armadong Kusog kan Espanya. Pigsasabi kan konstitusyon an paggamit kan mga estilong royal asin titularyo, Royal Prerogatives, hereditary succession to the crown, compensation, asin an regency-guardianship contingency sa kaso kan minority o incapacitation kan monarko.

Sagkod kan 2021, an opisyal na badyet kan monarkiya kan Espanya iyo an 8.4 milyon na euros, saro sa pinakahababang pampublikong gastos para sa institusyon kan monarkiya sa Europa. Alagad, an ibang gastos kan harong kan monarko pighuhuna kan manlaenlaen na departamento kan gobyerno.

## Toltolan
Danaw Nabao

An **Danaw Nabao** iyo sarong 38 hektarya (94 acre) na eko-turismong sityo na namomogtak sa Barangay Santa Rita, kataid kan Barangay San Carlos sa banwaan nin Cabiao, Nueva Ecija, Filipinas. 

An danaw iyo mahihiling harani sa Bukid Arayat, na iyo sarong likas na parke. Pigbibilog ini nin mga nagkapirang restawrant, bakalan nin mga pagkakan asin kagamitan, turogan, *zipline*, asin *hanging bridge* sa tahaw kan danaw. Nagligad ini bilang sarong aktibong lugar nin pagsira.

## Toltolan
*
Karl Brugger

Si **Karl Brugger** (1941, Munich – Enero 3, 1984, Rio dan Janeiro) iyo an German foreign correspondent para sa ARD network asin parasurat, midbid huli sa saiyang libro na *The Chronicle of Akakor* dapit sa suboot na nawawarang syudad nin Akakor na pinublikar kaidtong 1976.

## Toltolan
Karl Dönitz

Si **Karl Dönitz** (minsan pigbabaybay man na **Doenitz**; Setyembre 16, 1891 — Desyembre 24, 1980) iyo an Aleman na almirante na halipot na nagtrayumpo na ribayan si Adolf Hitler bilang pamayo kan estado kaidtong Mayo 1945, nagkakapot nin posisyon sagkod na an disolusyon kan Flensburg Government na suminunod sa mayong kondisyon na pagsuko kan Alemanya sa Allies sa paglihis nin mga aldaw.

## Toltolan
Oleg Gordievsky

Si **Oleg Antonovich Gordievsky**, CMG (; namundag 1938 - 2025) sarong dating koronel sa KGB na nagin KGB designadong-residente (*rezident*) asin hepe nin buro sa London, asin siya sarong double agent, na nagwawaras impormasyon sa Briton na Secret Intelligence Service (MI6) poon 1974 sundo 1985. Pakaapod saiya na bumalik sa Mosku ta pigdududahan na siya, siya ilinusot paluwas Unyon Sobyet kan Hulyo 1985 sa irarom nin planong may kodigong pangaran na  Operasyon Pimlico. An Unyon Sobyet pakapangyaring ini, siya pigsentensyahan kagadanan *in absentia*.

## Kaamayi nin buhay/edukasyon
Aki nin sarong opisyal sa NKVD (ini an Sobyet na secret police na sinundan kan KGB), si Gordievsky namundag taon 1938. Siya sarong alistong estudyante sa eskwelahan, kun saen  siya nakanood magtaram nin Aleman.

Siya nag'adal sa prestihiyosong unibersidad sa Mosku – Moscow State Institute of International Relations – asin dangan kaidto nagtraining siya sa NKVD, kun saen dagdag pa sa mga kabatiran nin pag'eespiya pinaghustong mapararom adal niya sa pagtaram Aleman asin pagtaram pa sa lenggwaheng Danes, Sweko, asin  Norwego.

## Karera
Pakatapos niyang adal, si Gordievsky nagsali sa foreign service asin natokahan trabaho sa East Berlin kan Agosto 1961, bago lang mapatindog an Pader Berlin. An pagtugdok kan Pader Berlin natikbahan siyang gayo asin nawa'ran siyang gana kan sistema Sobyet. Sarong taon pakatapos kan toka niya sa Berlin, siya pinabalik na sa Mosku. 

Si Gordievsky nagbali sa KGB kan 1963, asin  siya itinoka sa embahada Sobyet sa Copenhagen kan 1966. Siya naurag nanggad kan maringis na pagrunot kan Unyon Sobyet kan si hiron sa reporma (Prague Spring) sa Czechoslovakia kan Agosto 1968, asin nagpoon na siyang magtaong patagong senyal sa mga Danes asin Briton na mga ahente sa intelehensya na amenado siyang makipagkooperar sainda. Kan 1974 nag'uyon siyang magpasa nin mga hilom na impormasyon sa MI6, lakdang na sa saiya sarong "pagparumpag sa sistema Sobyet". An MI6 tina'wan siyang kodigong pangaran na SUNBEAM. An ikaduwang  posting niya sa Denmark nagtapos kan 1978, asin pinabalik siya sa Mosku, na ngonyan halawig siyang napirme sa Mosku ta saiyang pigdiborsyuhan agom niya asin saiyang inagom an babaeng nahulogan niyang boot, asin an KGB dai suno' an mga pagdidiborsyo asin mga pagkikipagrelasyonan ta paghiling kaini mga bagay na immoral. Durante kan mga panahon na ini, peligrosong marhay na magpasa siyang impormasyon sa M16.

## Toltolan
Ruy López de Villalobos

Si **Ruy López de Villalobos** (1500–1546) iyo an Kastilang eksplorador na namayo sa sarong bakong matrayumpo na pagbalo na sakupon an Filipinas kaidtong 1543, an pagbalo na piriton an kontrol kan mga Kastila diyan sa irarom kan mga termino kan tratado kan Tordesillas asin Zaragosa. Huli ta dai niya kayang pakakanon an saiyang mga tawuhan sa paagi kan barter, raiding, o pag-uma asin dai kayang maghagad nin mga supply gikan sa Mehiko huli sa maluyang kaaraman sa mga duros kan Pasipiko asin sulog, si López de Villalobos inabandona an saiyang misyon asin nagdulag sa Moluccas na nakakaptan kan Portugal, kun saen siya nagadan sa laog kan presohan. Siya nagiromdoman huli sa nagkapirang gunuan na nagtatao saiya nin kredito sa pagtao nin ngaran sa Leyte bilang "Philippine Islands" sa pag-onra sa Kastilang kinoronahan na prinsipe na si Philip (sa huri nagin Hadeng Philip II). An ngaran sa kahurihurihi naglakop sa bilog na arkipelago kan Filipinas asin sa saiyang nasyon. (An ibang gunuan nagtaong kredito sa saro sa saiyang mga kapitan na si Bernardo de la Torre.)

## Toltolan

### Bibliyograpiya
* de Jesus, Vicente C. (2002). Mazaua Historiography. at XeniaEditrice.it
* *De la Costa', Horacio. 1958. "The Villalobos Expedition 1542-1546." Sa: *The Bulletin of the Philippine Historical Association*, Blg. 5, Setyembre.*
* *Escalante Alvarado, García de. 1546. *Colección de documentos inéditos relativos al descubrimiento, conquesta y organización de las antiguas posesiones españolas en América y Oceania* (42 v., Madrid, 1864-1884), tomo v, pp. 117-209.*
* *Howgego, Ramond John. 2002. *Encyclopedia of Exploration*. Sydney: Hordern House.*
* *Lach, Donald. 1965. *Asia in the Making of Europe*. Vol. 1, Chicago, p. 643.*
* *Noone, Martín J. *The Discovery and Conquest of the Philippines 1521-1581. Ireland, 1983.*
* *Rebelo, Gabriel. 1561. *Historia das ilhas de Maluco*. In: *Documentação para a História das Missões do Padroado Português do Oriente: Insulíndia*. Lisboã: Agencia Geral do Ultramar. 1955. Binanggit ni José Manuel Garcia sa *As Filipinas na historiografía portuguesa do século XVI*,Centro Portugués de Estudos do Sudeste Asiático, Porto: 2003.*
* *Santisteban, Fray Geronimo de. 1546. *Colección de documentos inéditos relativos al descubrimiento, conquesta y organización de las antiguas posesiones españolas en América y Oceania* (42 v., Madrid, 1864-1884), tomo v., pp. 151-165.*
* *Sharp, Andrew. 1960. *The Discovery of the Pacific Islands*. London: Osford University Press.''
Kahadean kan León

An **Kahadean kan León** iyo an dating independienteng kahadean na namumugtak sa norteng solnopan na rehiyon kan Rawis Iberyano. Namukna iyan kaidtong 910 kan an mga Kristiyanong prinsipe kan Asturias kaiba an amihanan na baybayon kan peninsula naglipat kan saindang kabisera gikan sa Oviedo pasiring sa syudad nin León. An mga hade kan León nakipaglaban sa mga gyerang sibil, gyera kontra sa kataraid na mga kahadean, asin nangampanya tanganing dai pagtogotan an mga pagsakop kan kapwa an mga Moros asin an mga Vikings, gabos tanganing proteksyonan an mga pagbabago kan kapaladan kan saindang mga kahadean.

## Toltolan
Rizal Memorial Stadium

An **Rizal Memorial Track and Football Stadium** (mas midbid na simple bilang **Rizal Memorial Stadium**; opisyal na an **Simeon Toribio Track Stadium**) iyo an pangenot na stadium kan Rizal Memorial Sports Complex sa Manila, Filipinas. Nagsirbi iyan bilang pangenot na stadium kaidtong 1954 Asyanong Karawat asin Sur-subangan na Asyanong Karawat sa tulong okasyon. An stadium iyo an opisyal na erokan kan nasyunal na koponan nin futbol kan Filipinas asin mga domestikong ralaban.

## Toltolan
Nasyunal na koponan nin futbol kan Filipinas

An **Nasyunal na koponan nin futbol kan Filipinas** iyo an nagrerepresentar kan Filipinas sa internasyonal na futbol, pinamamayuhan kan Philippine Football Federation (PFF) asin nagkawat nin internasyunal poon kan 1913.

Alagad, poon kaidtong 2010 AFF Championship, an nasyon naprobar na paurogon an futbol bilang parte kan renaissance kan isports, naghihidaw nin dakol na insentibo tanganing pahalangkawon an pagpa-urog sa futbol asin suporta kan mga tagahanga. Naggiya iyan sa kaenot-enoteng mayor na partisipasyon sa torneo kan nasyon kaidtong 2019 AFC Asian Cup.

## Toltolan
Oleg Tsokov

Si **Oleg Yuryevich Tsokov** (;  – 11 Hulyo 2023) sarong lieutenant general na nagserbi sa Russian Ground Forces komo deputy commander sa Southern Military District. Siya tuyong ginadan kan 2023 paagi nin sarong patama nin misile durante kan Ukranyanong pagbalos-atake laban sa Rusong pagsakyada  sa Ukranya.

## Toltolan
Wagayway

An **wagayway**, **wayaway**, o **bandera** iyo an sarong pidaso nin tela (parating rectangle o quadrilateral) na may daing siring kan na desenyo asin kolor. Piggagamit iyan bilang sarong simbolo, sarong pansignal na gamit, o para sa dekorasyon. Dakol na bandera an nasa grupo nin magkaagid na desenyo na pig-aapod na pamilya nin bandera. An pag-aadal sa mga bandera midbid bilang "beksilolohiya" gikan sa Latin na *vexillum*, na an boot sabihon iyo an "bandera".

An nasyunal na bandera iyo an mga simbolong patriotiko na may mahiwas na pagkakalaen sa interpretasyon na sa parati kabali an mga makusog na asosasyon sa hokbo huli sa saiyang orihinal asin nagpadagos na paggamit para sa katuyohan na iyan.

## Toltolan
Pankinaban na Pederasyon kan mga Beksilolohikong Asosasyon

An **Pankinaban na Pederasyon kan mga Beksilolohikong Asosasyon** (Ingles: *International Federation of Vexillological Associations*; Pranses: *Fédération internationale des associations vexillologiques*; **FIAV**) iyo an internasyunal na pederasyon kan 53 na rehiyonal, nasyunal, multinasyunal na asosasyon asin institusyon sa palibot kan kinaban na nag-aadal nin beksilolohiya, na kun saen an FIAV piglaladawan an saiyang konstitusyon bilang "an pagmokna asin pagpa-urog kan lawas nin kaaraman dapit sa mga bandera nin manlainlain na klase, an saindang mga porma asin trabaho, asin kan mga siyentipikong teorya asin mga prinsipyo na nakabase sa kaaraman na iyan."

## Kasaysayan
An pag-aadal kan mga bandera, o beksilolohiya, ginibong pormal ni Whitney Smith kaidtong 1957. He then moved to organize various flag organisations and meetings including the first International Congress of Vexillology in 1965 asin International Federation of Vexillological Associations.

An FIAV inorganisar sa probisyon kaidtong Septyembre 3, 1967, sa Ikaduwang Internasyonal na Konggreso kan Beksilolohiya na ginanap sa Rüschlikon, Switzerland, asin opisyal na tinogdas kaidtong Septyembre 7, 1969, sa Ikatulong Internasyonal na Konggreso kan Beksilolohiya na ginanap sa Boston, Massachusetts, US.
An vexillological symbols tinogdas kan beksilologo na si Whitney Smith asin inadaptar kan FIAV kaidtong kaamayi kan dekada 1970.

## Toltolan
Nasyunal na bandera

An **nasyunal na bandera** o **wagayway** iyo an bandera na nagrerepresentar asin nagsisimbolisar sa sarong nasyon. Pigpapalayog iyan kan gobyerno kan nasyon na iyan, alagad pwede man na palayogon kan mga namamanwaan. Tipikal an nasyunal na bandera na pigdesenyohan nin espesipikong kahulugan para sa saiyang mga kolor asin mga simbolo, na kun saen iyan an gagamiton nin suhay gikan sa bandera bilang simbolo kan nasyon. An desenyo kan nasyunal na bandera kun minsan pigliliwat pagkatapos kan pangyayari kan importanteng makasaysayan na ganap. An pagsulo o pagraot kan nasyunal na bandera iyo an dakulang simbolikong akto.

## Toltolan
Met Gala

An **Met Gala** o **Met Ball**, pormal na pig-aapod na **Costume Institute Gala** o an **Costume Institute Benefit**, iyo an taonan na fundraising na gala na piggaganap para sa benepisyo kan Costume Institute Metropolitan Museum of Art sa New York City. Bantog an Met Gala bilang iyo an pinakaprestihiyoso asin glamorosong pagtiripon sa moda sa kinaban asin sosyal na pagtitipon asin midbid man bilang "pinakadakulang kabanggihon kan moda"; an imbitasyon iyo an pinakapighahanap pagkatapos. An mga personalidad na pighohona na importante sa kontemporaryong sosyedad sa tahaw kan manlaenlaen na propesyonal, kabali an moda, pelikula, telebisyon, musika, teatro, negosyo, isports, sosyal na medya, asin politika, iyo an mga imbitado na mag-atendir kan Met Gala, pig-oorganisar kan magasin sa moda na *[[Vogue]]*.

Piggaganap an Gala nin taonan kada primerong Lunes kan Mayo, na pigmamarkahan an pagbukas kan taonan na eksibisyon kan moda kan Costume Institute na pighost kan Upper East Side of Manhattan. Dakol kan mga nag-aratindir pigladawan sa kobre kan mga pahina kan *Vogue*. An mga ganap sa lambang taon nagseselebrar kan espesipikong tema kan eksibisyon kan Costume Institute, na nagbubugtak kan tono para sa pormal na gubing kan bangging iyan.

## Toltolan
Moda

An **moda** iyo an sarong porma nin pagpahayag kan sadiri na may espesipikong konteksto, siring kan oras, lugar asin katuyohan. An halimbawa kan mga ini iyo an gubing, sapin sa bitis, istilo nin pamumuhay, burloloy, makeup, istilo nin buhok, asin postura nin hawak. Nagpapahiwatig an termino nin sarong tamanyo na tinawan nin kahulugan kan industriya nin moda bilang kun arin an *trending*. Gabos na pigkokonsiderar na moda iyo an *available* asin pinabantog kan sistemang moda (industriya asin medya).

Mala ta an paglangkaw kan masang produksyon kan mga *commodities* asin gubing sa hababang presyo asin sa pagka-abot sa internasyunal na merkado, an pag-ina sa *impact* sa kapalibotan kan moda asin an pagpa-urog kan sustainability nagin nang importanteng isyu sa mga politiko, brands, asin konsumidor.

## Toltolan
Teatro

An **teatro** iyo an kolaboratibong porma nin performing art na naggagamit nin buhay na mga performers, parating mga aktor o aktres, tanganing ipresentar an karanasan nin sarong totoo o mga huna-huna na pangyayari sa atubangan kan buhay na mga paradalan sa sarong espesipikong lugar, parating sa entablado. Pwedeng magkomunikar an mga performers kan saindang karanasan sa mga audience sa paagi kan mga kombinasyon kan pagsenyas, pagpalba, pagtaram, pagkanta, musika, asin sayaw. Iyo iyan an pinakadaan na porma nin drama, minsan siring an buhay na teatro sa ngunyan pigsasabayan na man nin modernong rinekord na mga porma. An mga elemento kan arte, siring kan pinintang tanawon asin stagecraft siring kan ilaw iyo an mga piggagamit tanganing mapa-urog an pisikalidad, presensya asin immediacy kan karanasan. An mga lugar, normalmente mga edipisyo, na kun saen an mga performances regular na piggaganap iyo an pig-aapod na "teatro", ginuno sa Suanoy na Griyego θέατρον (théatron, "sarong lugar para sa pagdalan"), iyan mismo gikan sa θεάομαι (theáomai, "mahiling", "madalan", "obserbaran").

## Toltolan
Alexei Bolshakov (politiko)

Si **Alexei Alexeyevich Bolshakov** (; 17 Desyembre 1939 — 21 Abril 2017) sarong Rusong politiko na nagserbing First Deputy Chairman kan Gobyerno nin Rusong Pederasyon poon 1994 abot 1997, durante kan pagkapresidente ni Boris Yeltsin. An saiyang mayor na papel komo deputy prime minister iyo an kooperasyon sa kapwa kairiba sa   CIS na mga nasyon asin dangan sa pagpauswag kan industriya.

## Biograpiya
Namundag 17 Desyembre 1939 sa Pskov Oblast, siya naggradwar sa M. A. Bonch-Bruevich Leningrad Electrotechnical Institute na an specialty komo electrical-radio engineer. Si Bolshakov ngapit nag'atender sa Institute of Management of the National Economy. Sa bilog na mga 1970 asin mga 1980 siya nagkapot nin mga halangkaw na pwesto sa iba-ibang mga palakaya sa Leningrad. Kan 1991, kan tungod sa paglakma' kan Unyon Sobyet, siya nagin pamayo kan komite sa pagpagantad nin ekonomiya sa Saint Petersburg. Poon 1991 abot 1994 si Bolshakov iyo an namayo sa proyekto kan high-speed railway.

Kan Nobyembre 1994, si Bolshakov nanombrahan Deputy Chairman of Government of the Russian Federation para sa kooperasyon sa kairiba sa CIS na mga nasyon. Kan Agosto 1996 Presidente Boris Yeltsin pignombrahan siyang saro sa Enot na Deputy Primer Ministro, asin si  Bolshakov responsable sa pagpadalagan kan kasibotan sa industriya asin  komunikasyon. Siya sinasabing bako man na gayong uyon sa pagreporma o kontra sa privatization sa Rusya. Pakaretiro sa gobyerno kan 1997, si Bolshakov nagkapot pa nin mga katongdan sa mga pribadong kompanya.

Siya nagadan sa Saint Petersburg kan 21 Abril 2017.

## Toltolan
Beksilolohiya

An **beksilolohiya** iyo an pag-aadal kan kasaysayan, simbolismo asin paggamit nin mga bandera o, sa pagpalawig, maski arin na interes sa mga bandera sa pangkagabsan. An kataga iyo an sintesis kan katagang Latin na *vexillum* (na nanonongod sa sarong klase nin kwadrado na bandera na pigdadara kan kabalyerong Romano) asin an Griyegong suffix na *-logia* ("pag-aadal"). An enot na midbid na paggamit kan katagang *beksilolohiya* iyo an kaidtong 1959.

## Toltolan
Karl Davies

Si **Karl Davies** (namundag Agosto 6, 1982) iyo an Ingles na aktor, na nagganap bilang si Lyle Anderson sa sarong serye sa telebisyon na *[[Kingdom]]*. Dati pa nagganap na siya bilang si Robert Sugden sa teleserye kan ITV na *[[Emmerdale]]*.

## Toltolan
Trahedya

An **trahedya** (gikan sa Griyeko: τραγῳδία, *tragōidia*) iyo an genre nin drama na basado sa pagsakit nin mga tawo asin, sa pangenot, terible asin makamundo na mga pangyayari na nangyayari sa sarong bida. Tradisyunal na an intensyon kan trahedya iyo an mag-invoke nin accompanying catharsis, o sarong "kulog na pigpupukaw an pleasure", para sa audience. Mantang an dakol na kultura igwa nin pina-urog na porma na nagpo-provoke kan paradoxical na kasimbagan na ini, an terminong trahedya parating nanonongod sa sarong espesipikong tradisyon nin drama na igwa nin papel na daing siring asin importanteng papel sa kasaysayan sa pagtatao nin kahulugan sa sadiri kan sibilisasyon kan Solnopan. An tradisyon na iyan nagkaigwa nin dakol asin bakong dagos dagos, alagad an termino parating ginamit tanganing mag-invoke nin poderosong epekto kan kultural na pagkamidbid asin makasaysayan na pagpadagos —"an mga Griyego asin an mga Elizabethan, sa sarong kultural na porma; Hellenes asin Kristiyano, sa sarong komun na aktibidad," susog ki Raymond Williams.

## Toltolan
Halon

An **halon** o **paghalon**, sa siyentipikong konteksto, iyo an proseso sa tawo o hawak nin hayop na nagtutugot para sa sarong sabstans na nag-agi poon sa nguso, pasiring sa pharynx, asin pasiring sa esophagus, mantang pigsasara na epiglottis. Importanteng parte an paghalon sa pagkakan asin pag-inom. Kun bakong matrayumpo an proseso asin an materyal (siring kan kakanon, inomon, o bulong) nagpasiring sa trachea, dangan pwedeng mangyari an pagkahakog o pulmunary aspiration. Sa hawak nin tawo an awtomatikong temporaryong pagsara kan epiglottis kontrolado kan refleks kan paghalon.
Drama

An **drama** iyo an espesipikong genre nin piksyun na pigrepresentar sa performance: sarong dulâ, opera, pantomina, ballet, asbp., pigsasagibo sa sarong teatro, o sa radyo o telebisyon. Pigkonsidera na sarong genre nin rawitdawit sa pangkagabsan, an dramatikong tono nagin magkalaen sa epiko asin an lirikal na tono poon kaidto sa *[[Poetics]]* ni Aristotle (c. 335 BC)—an pinakaamay na gibo kan dramatikong teorya.
 
An terminong "drama" naggikan sa kataga sa Griyego na nangangahulugan na "deed" o "act" (Classical Greek: , *drâma*), na ginuno sa "I do" (Classical Greek: , *dráō*). The two masks associated with 
An duwang maskarang asosyado sa drama na magrepresentar sa tradisyunal na henerikong dibisyon sa pag-ultanan kan komedya asin trahedya.

## Toltolan
Isports

An **isports** nanonongod sa dawa arin na porma nin pisikal na aktibidad o karawat, na parating kompetisyon asin organisado, na igwa nin katuyohan na gamiton, mantiniron, o paurogon an pisikal na kakayahan mantang nagtatao nin kaugmahan sa pagpartisipar asin, sa ibang kaso, alingan sa mga tagadalan. Kaya kan isports, sa paagi kan kaswal o organisadong partisipasyon, pigpapaurog an salud kan partisipante. Nag-eeksistir an mga ginatos na isports, poon sa mga nasa pag-ultanan kan mga single contestants, sa paagi kan mga ginatos na partisipantes, kun bakong sa mga koponan o sa nagkokompetensya bilang indibidwal.

## Toltolan
Karawat

An **karawat** iyo an estrukturadong porma nin kawat, parating napairarom sa alingan o kaugmahan, asin parating piggamit bilang kasangkapan na edukasyonal.

Naporbaran na kaidto pang kaamayi kan 2600 BC, an karawat iyo an sarong unibersal na kabtang kan karanasan nin tawo asin presente sa gabos na kultura. An Royal Game of Ur, Senet, asin Mancala iyo an nagkapira sa midbid na pinakadaan na karawat.

## Toltolan
Karl Künstler

Si **Karl Künstler** (Enero 12, 1901 sa Zella, Anrode — siguro kaidtong Abril 1945 sa Nuremberg) iyo an sarong Aleman na SS-Obersturmbannführer asin komandante kan Flossenbürg concentration camp.

## Toltolan
Opera

An **opera** iyo an porma kan teatro na kun saen an musika iyo an pundamental na komponido asin dramatikong papel an pigkukua kan mga parakanta. An siring na "gibo" (literal na tradisyon kan Italyanong kataga na "opera") iyo an tipikal na sarong kolaborasyon sa pag-ultanan kan kompositor asin kan librettist asin nag-iinkorporar nin numero kan performing arts, siring kan pag-akting, scenery, costume, asin kun minsan an pagsayaw o ballet.

## Toltolan
Karl Chmielewski

Si **Karl Chmielewski** (Hulyo 16, 1603 — Desyembre 1, 1991) iyo an Aleman na opisyal kan SS asin komandante kan kampo konsentrasyon. Siring kan saiyang karautan, kaya siya inapod na *Teufel von Gusen* o an Demonyo kan Gusen.

Ginugol niya an natatadang gyera bilang sarong preso sa Dachau concentration camp.

Siya pinatalingkas sa presohan kaidtong Marso 1979, huli sa rason na may kinaaraman sa salud sa pag-iisip, arin ginugol an saiyang huring mga taon sa sarong institusyon sa Chiemsee.

## Toltolan
Jane Toppan

Si **Jane Toppan** (namundag **Honora Kelley**; Marso 31, 1854&nbsp;– Agosto 17, 1938), binansagan **Jolly Jane**, sarong Amerikanang serial killer na bistong tuyong nanggadan nin duwang polo (12) katawo sa Massachusetts, Estados Unidos pag'ultan nin 1895 asin 1901; siya nagkumpisal na an total na saiyang ginadan nag'abot 31 katawo. An panggagadan (murder) na ini nagin madali saiya gibo kan siya nagtatrabaho bilang nars, asin saiyang tinutuyong gadanon idtong saiyang mga pasyente asin mga myembro kan mga pamilya kaini. Si Toppan, inako na an saiyang panggagadan  nakakakua siya nin sekwal na kasiraman (sexual fetish), asin nasambitan pa ngani na an saiyang ambisyon iyo "makautas nin buhay na mas pa sa isayman na tawo, babae o lalake.

Ginagadan niya an saiyang biktima paagi nin sobrang doses nin apyan na saiyang ini'eneksyon na sinasalakan pa kan drugang atropine dangan an ramas tinutunaw niya sa tubig.

## Kaamayi nin buhay
Si Jane Toppan namundag pangaran Honora Kelley kan Marso 31, 1854, sa Boston, Massachusetts, an aki  nin sarong Irish na imigrante.An saiyang ina, Bridget Kelley, nagadan sa tuberkolosis kan siya akion pa. An ama niya, Peter Kelley, sarong may-baltik (eccentric) asin abusadong 
alkoholiko o toriyok na paraburat, na binansagan kan mga nakakamidbid saiya na "Kelley the Crack" (na boot sabihon lapong). Kan mga huring taon, sinasabi na ini si gurang Kelley tinahi' an saiyang takob-takob kan ini nagtatrabaho bilang sastre.

## Toltolan
Murad Ebrahim

Si **Ahod Balawag Ebrahim** (namundag: Mayo 15, 1949), midbid bilang si **[[Hajji|Al-hajj]] Murad Ebrahim**, iyo an Moro Pilipino na politiko asin dating lider kan mga rebelde na sa ngunyan nagsisirbi bilang enot na pamayong ministro kan Awtonomong Rehiyon nin Bangsamoro sa Muslim Mindanao.

Bilang iyo an presenteng chairman kan Moro Islamic Liberation Front, an rehiyonalistang Moro asin Islamistang armadong grupo sa habagatan na Filipinas, si Ebrahim iyo an pangenot na pigura sa Bangsamoro Peace Process in the Philippines.

## Toltolan
Hajji

An **Hajji**  (; pigbabaybay minsan na **Hadji**, **Haji**, **Alhaji**, ** Al-Hadj**, **Al-Haj** o **El-Hajj**) iyo an honoripikong titulo na pigtatao sa sarong Muslim na matrayumpo na nakakompleto kan Hajj sa Mecca.

Naggamot gikan sa kaagid na ginikanan iyo an terminong **Hadži**, na ginamit kan Orthodox Christian sa mga nasyon na Balkan.

## Paggamit
An *Hajji* asin an saiyang mga manlaenlaen na pagbaybay piggagamit bilang honoripikong titulo para sa mga Muslim na matrayumpo na nakakompleto kan Hajj sa Mecca.

## Toltolan
Libreto

An **libreto** (Italyano: libretto, "sadit na libro") iyo an teksto na piggamit sa, o para sa, pinalawig na gibong musika siring kan opera, operetta, masque, oratorio, cantata o musikal. An terminong libretto kun minsan piggamit tanganing magpanongod sa teksto kan mayor na liturhikal na mga gibo, siring kan Misa, requiem asin sagradong cantata, o an linya nin istorya kan sarong ballet.

An relasyon kan librettist (iyo an parasurat kan sarong libreto) sa kompositor sa pagtogdas kan gibong musika nagkakalaen sa paglihis nin siglo, huli sa mga gunuan asin sa teknik kan pagsurat an piggamit. An ibang historyador kan ballet naggagamit man kan katagang  *libretto* tanganing magpanongod sa  15- sagkod sa 40- na pahina nin mga libro books na pigpabakal kaidtong ika-19 na siglo na mga paradalan nin ballet sa Paris asin igwa nin detalyadong paglaladawan kan istorya kan ballet, eksena sa eksena.

## Toltolan
Eskudo kan Filipinas

An **Eskudo kan Filipinas** nagtatampok nin Saldang na may walong tingraw na mahihiling man sa bandera kan Filipinas na kun saen an lambang tingraw nagrerepresentar sa walong probinsya (Batangas, Bulacan, Cavite, Manila, Laguna, Nueva Ecija, Pampanga, asin Tarlac) na ibinugtak sa irarom kan ley militar ni Gobernador-Heneral Ramón Blanco Sr. durante kan Philippine Revolution, asin an tulong bitoon na may limang punto na nagrerepresentar sa tulong mayor na mga grupo nin isla kan Luzon, Visayas, asin Mindanao.

Sa asul na langtad sa toong gilid iyo an North American bald eagle kan Estados Unidos, asin sa pulang langtad sa wala iyo an *lion rampant* kan eskudo kan Kahadean kan León kan Espanya, kapwa nagrerepresentar kan kolonyal na nakaagi kan nasyon. An presenteng eskudo, na naghihiras nin dakol na tampok sa nasyunal na bandera, iyo an desenyo kan artistang Pilipino asin heraldist na si Kapitan Galo de Ocampo

## Toltolan
Suhur

An **suhur** iyo an pagkakan na pigkokonsumo sa kaamayi kan pagkaaga kan mga Muslim bago sinda mag-ayuno (sawm), bago an daliwawa durante o sa luwas kan Islamikong bulan kan Ramadan. An pagkakan pigkakakan bago an pangadyeon na fajr. An katapat kan suhur iyo an iftar- an pambangging pagkakan durante kan Ramadan, pigriribayan an tradisyunal na tulong pagkakan an sarong aldaw (pamahaw, pangudto, asin pamanggi), minsan ngani sa ibang lugar an pamanggi pigkokonsumo pagkatapos kan iftar sa huri durante kan pagkabanggi.

Huli sa pagigin huring pagkakan na pigkakakan kan mga Muslim bago an pag-ayuno poon sa daliwawa durante kan bulan kan Ramadan, an suhur iyo an pighihiling kan Islamikong tradisyon bilang iyo an sarong benepisyo kan pagpaladan huli ta iyan nagtotogot sa sarong tawo na mag-ayuno tanganing malikayan an kaluyahan na kawsa kan pag-ayuno. Segun sa hadith sa *[[Sahih al-Bukhari]]*, *[[Anas ibn Malik]]* pigsasabi, "An sabi kan Propeta, 'kamo mag-suhur huli ta igwa nin pagpaladan diyan.'"

## Toltolan
Pamanggi

An **pamanggi** parating nanonongod sa kun ano an igwa sa dakol na kultura kan Solnopan na iyo an pinakadakula asin pinakapormal na pagkakan kan aldaw. Sa kasaysayan, an pinakadakulang pagkakan dating pigkakakan sa pagka-udto, asin pig-aapod sa Ingles na *dinner*. Urog na sa mga elitista, iyan luhay-luhay na nagliwat sa kahurihurihi kan aldaw kaidtong ika-16 sagkod ika-19 na siglo. Sa mga may mainit na klima, an pangenot na pagkakan posibleng pigkakakan sa pagkabanggi, pagkatapos kan pagbaba kan temperatura.

## Toltolan
Bagong Kinaban na Traduksiyon kan Banal na Kasuratan

An **Bagong Kinaban na Traduksiyon kan Banal na Kasuratan** iyo an pagpalis kan Bibliya na pinublikar kan Watch Tower Bible and Tract Society; iyan piggamit asin dinistribwir kan Mga Saksi ni Jehova. An kabtang kan Bagong Tipan enot na rinilihir, kaidtong 1950, bilang An ***Bagong Kinaban na Traduksiyon kan Kristyanong Griyegong Kasuratan***, na igwa nin kompletong Bagong Kinaban na Traduksiyon kan Bibliya na rinilihir kaidtong 1961.

Bako iyan an enot na Bibliya na pinublikar kan Watch Tower Society, alagad iyo iyan an enot na orihinal na traduksyon kan suanoy na Biblical Hebrew, Koine Greek, asin Daan na Aramaiko na mga teksto sa Bibliya. Minsan ngani an mga komentarista nagsabi na an mga espwersong iskolar napaduman sa traduksyon, an mga kritiko nagladawan kaiyan bilang "may pigpapaboran".

## Toltolan
YouTuber

An **YouTuber** iyo an klase nin influencer sa sosyal na medya na nagpapaskil nin mga bidyo sa sarong plataporma na naghihiras nin mga bidyo na pig-aapod na YouTube, tipikal na pigpapaskil sa saindang personal na YouTube channel. Enot na ginamit an termino sa tataramon na Ingles kaidtong 2006.

## Toltolan
Mga Saksi ni Jehova

An **Mga Saksi ni Jehova** na iyo an sarong milenyaryanong restorasyonistang denominasyon na Kristyano na may pagtubod na bakong Trinitaryano. An iribahan na ini nagrereport nin pangkinaban na mga kaayon nin labi sa 8.3 milyon na na-iimbwelto sa ebanghelismo, mga pag-atindir sa kombensyon kaini nin labi sa 12 milyon asin taonan na mga pag-atindir nin pag-rumdom sa kagadanan ni Hesus nin labi sa 20.08 na milyon. Pigmananiharan sinda kan mga namamayong hawak kan mga Saksi ni Jehova na sarong grupo nin mga kamagurangan sa Warwick, New York na nagigibo kan gabos na doktrina asin mga panundon. An saindang traduksyon kan Bibliya iyo an *[[Bagong Kinaban na Traduksiyon kan Banal na Kasuratan]]*. Nagtutubod sinda na harani na an pagkapuho kan presenteng sistema kan kinaban sa Armageddon asin an pagkatogdas kan kahadean kan Dios sa kinaban an solamenteng solusyon sa gabos na mga problema na inaatubang kan sangkatawuhan.

Naglataw an grupo gikan sa Bible Student movement tinogdas kaidtong huri kan dekada 1870 ni Charles Taze Russell, na iyo man an kagtogdas kan Zion's Watch Tower Tract Society kaidtong 1881 tanganing maorganisar asin iimprinta an mga publikasyon kan hiroan. An leadership dispute pagkatapos kan kagadanan ni Russell nagresulta sa kadakol na mga grupo na nagsuhay, na si Joseph Franklin Rutherford nagdanay an kontrol sa Watch Tower Society asin an saiyang mga pagrogaring.

## Toltolan
Turismo sa Cambodia

An **[[turismo]] sa Cambodia** iyo an kabtang kan ekonomiya kan Cambodia.  An slogan kan Cambodia tanganing ibusol an saindang nasyon sa ibang nasyon iyo an "Kingdom of Wonder".

## Bilang kan mga turistang nagbibisita sa Cambodia

## Toltolan
Libog

Sa sikolohiya, an **libog** (Ingles: *libido*), iyo an sikolohikal na enerhiya, na sa parating pighohona na sekswal an naturalesa, alagad kabali man an ibang porma nin pagnanasa. Orihinal na ginamit an termino sa sikoanalitikong teorya, kun saen si Freud nagpoon na gumamit kaiyan sa pagpanongod sa enerhiya kan sekswal drive, sa huri piggabos an konsepto tanganing magpanongod sa pundamental na enerhiya kan gabos na ekspresyon nin pagkamoot, pleasure, asin pagpreserbar sa sadiri.

Sa komun o kolokyal na paggamit, an pangkagabsan na sekswal drive kan tawo parating pigpapanongod bilang iyo an "libido" kan sarong tawo. Sa biyolohiya, an mga sekswal na hormona asin an mga asosyadong neurotransmitter na nag-aakto sa nucleus accumbens (sa pangenot iyo an testosterona, estroheno, asin dopamine) iyo an nagkokontrol sa sekswal na dalagan kan mga tawo. An sekswal na drive pwedeng maapektuhan kan sosyal na factors siring kan trabaho asin pamilya; sikolohikal na factors siring kan personalidad asin stress; asin man kan kondisyon medikal, mga bulong, istilo nin pamumuhay, isyu sa pakikipagrelasyon, asin edad.

## Toltolan
Diskurso sa Kamugtakan kan Nasyon (Filipinas)

An **Diskurso sa Kamugtakan kan Nasyon** (Filipino: *Talumpati sa Kalagayan ng Bansa*) iyo an taonan na diskurso kan presidente kan Filipinas sa sarong joint session kan Konggreso kan Filipinas. Mandato kan 1987 Konstitusyon, an diskurso piggigibo kada ika-apat na Lunes kan Hulyo sa Plenary Session Hall kan Batasang Pambansa Complex sa Batasan Hills, Quezon City.

An SONA, na parating pigbo-brodkast, nagsisirbi bilang sarong paagi tanganing magtao nin impormasyon sa nasyon dapit sa presenteng ekonomiko, politikal, asin sosyal na kamugtakan. Iyo man iyan an paagi para sa presidente na i-sumada an saiyang mga naginibohan asin ibiklad mga plano asin programa kan saiyang administrasyon kan partikular na taon asin sagkod sa katapusan kan taon kan saiyang pagtukaw sa pwesto.

## Toltolan
Pagsapa

An **pagsapa** iyo an proseso kun saen an mga kakanon pigrurunot kan ngipon. Iyo iyan an enot na tangga kan *digestion*, asin pigpapadakula an area sa ibabaw kan kakanon tanganing matogotan an urog na episyenteng pagtunaw kan mga enzymes.

Pagkatapos kan pagsapa, pighalon an kakanon (ngunyan pig-aapod na bolus). Iyan minalaog sa esophagus asin via peristalsis nagpapadagos pasiring sa tulak, kun saen an masunod na tangga nin *digestion* nangyayari.

## Toltolan
Iftar

An **iftar** (Arabic: افطار, romanisado: *ifṭār*) iyo an pamanggihan para sa pansamantalang pagtunong sa pag-ayuno kan mga Muslim sa Ramadan sa panahon kan adhan (pangapodan sa pagpamibi) kan pangadyeon na Maghrib.

Iyo ini an saindang ikaduwang pagkakan sa aldaw; an aldawan na pag-ayuno durante kan Ramadan nagpopoon tulos pagkatapos kan pagkakan bago an daliwawa kan *[[suhur]]* asin nagpapadagos durante kan mga oras sa kaaldawan, nagtatapos sa sinarom sa pambangging pagkakan kan iftar.

## Paglaladawan
An Iftar iyo an saro sa relihiyosong pag-obserbar kan Ramadan, asin iyo an parating piggibo bilang sarong komunidad, na an mga Muslim nagtitiripon tanganing tanganing i-break an saindang pag-ayuno nin magka-iriba. An pagkakan piggigibo pagkatapos kan pangapodan sa pangadyeon na , na haros durante kan pagsolnop kan saldang. Tradisyunal na tulong dates an pigkakakan tanganing i-break an pag-ayuno, sa pag-arog sa Islamikong propetang si Muhammad, na nagtunong pansamantala kan saiyang pag-ayuno sa siring kaining paagi, alagad bakô ini mandatoryo. An mga Muslim nagtutubod na an pagpakakan sa ibang tawo nin iftar bilang sarong porma nin charity iyo an very rewarding asin siring kaiyan an kaugalian ni Muhammad.

An ibang Hadith nagsasabi man na si Muhammad nagbasa kan minasunod na dua durante kan iftar:

## Toltolan
Yegor Gaidar

Si **Yegor Timurovich Gaidar** (, ; 19 Marso 1956 – 16 Desyembre 2009) sarong Sobyet asin Rusong ekonomista, politiko, asin autor, asin siya nagin Akting na Primer Ministro nin Rusya poon 15 Hunyo 1992 sundo' 14 Desyembre 1992.

## Toltolan
Perestroika

An ***Perestroika*** (; ) sarong hiron politika nin pagreporma na tuyong gigibohon sa laog nin Partido Komunista nin Unyon Sobyet (CPSU) durante kan kahurihan nin mga 1980 na an siring na hiron konektado ki CPSU sekretaryo heneral Mikhail Gorbachev asin kan saiyang inaapod na glasnost (boot sabihon "silag") na reporma sa polisya. An literal na kahulogan nin perestroika "pagbabagong estruktura", na mapadapit kan pagbabagong estruktura sa politikal asin sistema ekonomika kan Unyon Sobyet, sa paghingowa na mapondo an Panahon nin Pagro'ro'.

An perestroika pigtugot an orog na indendyenteng paghiro asin pag'aksyon kan manlaen-laen na mga ministriya asin pig'introdyusir mga merkadong mga reporma. Alagad, an soboot katuyohan kan perestroika, bako na taposon an ekonomiyang sentralado kundi gibohon an sosyalismo maghiro na mas episyente ngani masabat an mga pangangaipo kan mga syudadanong Sobyet paagi sa pag'adoptar kan mga elemento yaon sa inapod na liberal economics. An proseso nin pag'implementar nin perestroika nagresulta sa pagdugang logod kan mga eksistidong mga kakulangan, asin nagmukna nin politikal, sosyal, asin ekonomikong tensyon sa laog kan Unyon Sobyet.

## Toltolan
Emosyon

An mga **emosyon** iyo an kamugtakan kan pag-iisip na dara kan mga pagbabago sa neuropisyolihikal, manlaenlaen na asosyado sa kaisipan, namamatian, simbag na gawe, asin an digri nin pleasure o displeasure. Mayo sa ngunyan nin siyentipikong konsensus pag-abot sa kahulugan. An emosyon parating intertwined sa mood, temperament, personalidad, disposisyon, o pagkamalinalang.

## Toltolan
Pagkamalinalang

An **pagkamalinalang** iyo an karateristiko nin sarong tawo o ibang proseso na nagpoporma sa sarong bagay na bago asin mahalaga. An natogdas na aytem posibleng dai nakakakaptan (bilang sarong ideya, sarong siyentipikong teorya, sarong musikal na komposisyon, o sarong suba) o sarong pisikal na bagay (siring kan imbensyon, sarong imprentang literaryong gibo, o sarong pinta).

An mga iskolaryong interes sa pagkamalinalang nanompongan sa nagkapirang disiplina, pangenot sa sikolohiya, pag-aadal sa pagnenegosyo, asin kognitibong siyensya. Alagad, posible man iyan mahanap sa edukasyon, sa humanidades (pilosopiya, arte) asin teolohiya, sosyal na siyensya (sosyolohiya, linggwistika, ekonomika), inhenyeriya, teknolohiya, asin matematika. An mga disiplinang ini minakobre sa mga relasyon sa pag-ultanan kan pagkamalinalang asin sa pangkagabsan na intelihensya, klase nin personalidad, mga prosesong mental asin neural, asin artipisyal na intelihensya; an potensyal para sa pag-enganyar sa pagigin pagkamalinalang sa paagi kan edukasyon, pagtuod, leadership asin mga kaugalian nin organisasyon; an mga factors na nagdedeterminar sa kun pano an pag-ebalwar kan pagkamalinalang; an pag-enganyar sa pagigin pagkamalinalang para sa nasyonal na ekonomikong bentahe; an aplikasyon kan malinalang na gunuan tanganing mapa-urog an pagigin epektibo kan pagtukdo asin pagkanood.

## Toltolan
Eksarkado kan Filipinas

An **Eksarkado kan Filipinas** iyo an hurisdiksyon kan Patriyarkadong Ekumeniko kan Constantinople na piggogobyernohan kan Metropolitanate kan Hong Kong asin Sur-subangan na Asya. Labi sa 200 na taon nang nakaistar an mga Ortodokso sa Filipinas. Ngunyan, may mga 560 na Ortodokso sa nasyon, kaiba an poco mas o menos 40 na banyaga. Igwa nin tulong sentro kan Ortodoksiyang Pilipino: Parañaque, Cataingan, asin Los Baños. Ingles asin/o an mga lokal na tataramon (siring kan Cebuano sa Cataingan) an piggagamit sa misa.

## Toltolan
Johnny Sins

Si **Steven Wolfe** (namundag: Desyembre 31, 1978), midbid sa propesyon bilang si **Johnny Sins**, iyo an Amerikanong pornograpikong aktor, direktor, asin YouTuber. Midbid si Sins bilang sarong kalbo asin igwa nin maskuladong hawak. Siya iyo an konsistent na saro sa pinakabantog na lalaking talento na pighihidaw sa pornograpiya. Nakaresibi siya nin dakol na accolades para sa saiyang trabaho, kabali an tulong AVN Awards for Male Performer of the Year na nominasyon siring man an dakulon na mga nominasyon. Nagin tema man si Sins sa dakol na memes sa social media.

## Toltolan
Kadunongan

An **kadunongan** iyo an abilidad tanganing makapaghurop-hurop asin mag-akto nin produktibo sa paggamit nin kaaraman, karanasan, pagkasabot, sentido komun, asin insight. Asosyado an kadunongan sa mga artibuto siring kan paghusga na mayo pigpapaboran, kompasyon, kaaraman huli sa karanasan, self-transcendence asin non-attachment, asin virtues siring kan ethics asin benevolence.

Ilinadawan an kadunongan sa manlaenlaen na paagi, kabali an nagkapirang daing-siring na approaches tanganing i-assess an mga karakteristikong pig-attribute sa kadunongan.

## Toltolan
Ideya

Sa komun na paggamit asin sa pilosopiya, an mga **ideya** iyo an resulta kan kaisipan. Sa pilosopiya man, an mga ideya pwede man na magin mental na representasyonal na imahen kan ibang mga bagay. Dakol na mga pilosopo an nag-konsiderar sa mga ideya na magin pundamental na ontological category of being. An kapasidad tanganing makatogdas asin makasabot kan boot sabihon kan mga ideya iyo an pagkonsiderar na magin esensyal asin tampok na naglaladawan kan pagigin tawo.

Naglalataw an ideya sa reflexive, spontaneous na paagi, maski dai mag-isip o seryosong repleksyon, por ehemplo, kapag satuyang pig-oolayan an dapit sa ideya nin sarong tawo o sarong lugar. An sarong bago o sarong orihinal na ideya pwedeng maggiya sa inobasyon.

## Toltolan
Pagkasabot

An **pagkasabot** iyo an kognitibong proseso na may kinaaraman sa sarong abstract o pisikal na bagay, siring kan persona, sitwasyon, o mensahe na kun saen an sarong tawo mapupwedeng gumamit nin mga konsepto tanganing imodelo an bagay na iyan. An pagkasabot iyo an relasyon sa pag-ultanan kan nakakaaram asin kan bagay nin pagkasabot. An pagkasabot nangangahulugan nin abilidad asin disposisyon na may respeto sa sarong bagay nin kaaraman na supisyente tanganing suportaran an intelihenteng gawe.

## Toltolan
Karl Jacobs

Si **Karl Thomas Jacobs** (namundag: Hulyo 19, 1998), dating midbid bilang si **GamerBoyKarl**, iyo an sarong Amerikanong streamer asin YouTuber. Siya nagin prominente bilang sarong myembro kan on-screen cast ni MrBeast.  Nagpa-urog siya sa huri kan saiyang mga sadiring bidyo, sa pangenot iyo an content dapit sa Minecraft. Si Jacobs man an kagtogdas kan anthology series na *Tales from the SMP* na ginanap sa Dream SMP, na kun saen iyan aadaptaron sa sarong serye nin comic books na pinublikar kan Dark Horse Comics. Saro man siyang co-host kan Banter podcast kaiba an kapwa YouTuber na si Sapnap asin si GeorgeNotFound.

## Toltolan
Karl Holz

Si **Karl Holz** (Desyembre 27, 1895 – Abril 20, 1945) iyo an dating Aleman na politiko kan Nazi Party. Siya iyo an *[[Gauleiter]]* kan Gau Franconia asin naglangkaw an ranggo pasiring sa *[[Gruppenführer]]* sa *[[Sturmabteilung]]* (SA).

## Kaamayi kan buhay
Siya namundag bilang ikalimang aki kan sarong heliograpo, na igwa man nin ngaran na Karl Holz. Siya nagtapos *[[Volksschule]]* asin sarong apprenticeship bilang sarong salesman, nagtatrabaho bilang sarong clerk. Durante kan World War I, si Holz nagsirbi sa nagkapirang Prussian na yunit sa pag-ultanan kan mga taon na 1915 asin 1918: Reserve-Infanterie-Regiment 16, Infanterie-Regiment 144, Infanterie-Regiment 79, asin Jäger-Regiment 2 sa Western Front. Nakayanan niya an nagkapirang mga lugad. Pagkatapos na matapos an gyera, nagbalik siya kaidtong Septyembre 1919 asin kinua an trabaho bilang opisyal sa Nuremberg, alagad dai nahaloy siya natangkas huli sa saiyang politikal na mga aktibidad. Kaidtong 1920 siya nag-ayon sa German-Socialist Party (*Deutschsozialistische Partei*). Kaidtong 1921 an chairman na si Julius Streicher nag-ayon sa Nazi Party (NSDAP), dara niya an sapat na myembro kan German-Socialist Party na haros doble kan sukol kan NSDAP sa mag-aga.

## Toltolan
Bukid Arayat

An **Bukid Arayat** iyo sarong potensyal na aktibong bulkan na nagtuturog sa probinsya nin Pampanga sa isla kan Luzon sa Filipinas na may taas na 1,033 metro (3,389 ft). Mayong nairekord na bagay manungod sa huring pagtuga kan naturang bulkan, asin an huring pagtuga kaini iyo siguradong nangyari kaidtong panahon nin Holoseno. 

Alagad, an maluyang pag-aso o pagbuga nin mga fumaroles iyo presenteng nanonotaran sa pirang magabat na erosyon na mga agihan sa Norteng-solnopan na parte kan tuktok nin bulkan. Dae pa kabali digdi an sarong pag-aadal na nagtuga daa an naturang bulkan sa nakaaging 2,000 taon, na mahihiling sa aktibidad heotermal kan bulkan.

## Mga panluwas na takod

* Mt. Arayat/ Arayat Trail (1,030+) sa Pinoy Mountaineer
Karl Jaspers

Si **Karl Theodor Jaspers** (Pebrero 23, 1883 – Pebrero 26, 1969) iyo an Aleman na psychiatrist asin pilosopo na igwa nin makusog na impluwensya sa modernong teolohiya, psychiatry, asin pilosopiya. Pagkatapos na pinatuod asin nagpraktis nin psychiatry, si Jaspers kuminiling sa pilosopikal na paghapot asin nagprobar na diskubrihon an inobatibong pilosopikal na sistema. Pighihiling siya bilang sarong mayor na exponent nin eksistensyalismo sa Alemanya, minsan ngani dai niya inako an siring na pagmidbid.

## Toltolan